《代答》
宋代·郑刚中

高才沐新诗，笔力回万牛。
讽我挽河汉，溥将膏泽流。
吾闻天甚仁，爱民颁九畴。
人间失彝叙，乃有偏毗忧。
列星但随旋，一气同浮游。
讵敢弄天柄，私恩回旱头。
胡不自修德，和气浃九州。
奚烦雕肾肠，诗章远相求。
君其谕乡邻，此外无良谋。
尚几驻车骈，俯为观有秋。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。